Bloeddruk witbloedselle natrium en kalium | Health24
Posted by: Pieter | 2005/12/08
Bloeddruk witbloedselle natrium en kalium
Dokter, my vrou het baie hoe bloeddruk (150/100) 'n baie hoe witbloed sel telling baie lae kalium en lae natrium telling. Dit is wat die bloedtoetse gewys het. Is leukemie 'n moontlikheid? Die huisdokter was nie baie duidelik nie.
Ja, die BP is hoog, en ek hoop dat sy op behandeling hiervoor is. Die lae kalium en natrium telling kan miskein toegeskryf word aan verdunning (vloeistof oorlading), maar dan sou haar bloed sel-telling ook laer wees.
Jou huisdokter is reg om te huiwer, want die diagnose van leukemie is 'n ernstige saak, en word nie net met een bloedtoets gemaak nie. Ek neem aan hy sal die bloedtoets herhaal, om seker te maak dat die uitslag korrek was. Indien wel, sal jou vrou na 'n haematoloog verwys moet word. Sy sal seker dan 'n beenmurgontleeding moet ondergaan, om seker te maak. Maar dit sal die spesialis besluit.
Jy is natuurlik baie bekommerd hieroor. Ek sal jou aanraai om so vinnig moontlik by 'n spesialis uit te kom, om 'n spesefieke diagnose so gou moontlik te kry.